Prvé zasadnutie dištriktuálneho presbyterstva ZD  ECAV na Slovensku (ďalej DP) sa v tomto roku konalo dňa 19. marca 2025 na biskupskom úrade vo Zvolene.

Rokovanie začalo úvodnou pobožnosťou br.biskupa a bol odsúhlasený doplnený program rokovania.

Po schválení zápisnice z predchádzajúceho zasadnutia prijalo dištriktuálne presbyterstvo správu o plnení uznesení, v ktorej sa okrem iného zaoberalo uzneseniami, ktoré doteraz neboli splnené.

Dištriktuálne presbyterstvo bolo informované o plánovaných vnútro-misijných aktivitách na rok 2025.

Bodom programu bolo aj schválenie žiadosti o finančný príspevok z Fondu misie pre CZ a senioráty ZD ECAV, kde v zmysle štatútu Fondu misie bola prerozdelená finančná čiastka 8 360 €, stanovená na rok 2025. Bolo doručených 44 žiadostí, z toho jedna po termíne. Výška finančného príspevku bude zaslaná v zmysle prijatého uznesenia DNS, CZ Zlaté Moravce, CZ Moravské Lieskové, CZ Hronsek, CZ Kalná nad Hronom, CZ Plavé Vozokany, CZ Pôtor, CZ Dolná Strehová, CZ Levice, CZ Sobotište, MYS, CZ Ľubietová, BAS, HOS, CZ Zemianske Podhradie, ZVS, CZ Kremnica, POS, CZ Diakovce, CZ Cerovo, CZ Horné Rykynčice, CZ Rimavská Sobota, CZ Tisovec, CZ Hnúšťa, CZ Piešťany, CZ Drienovo, CZ Očová, CZ Pliešovce, CZ Stará Turá, CZ Bratislava- Dúbravka, CZ Vrbové, CZ Senica, CZ Tornaľa, CZ Beckov. Desať žiadostí nebolo podporených. Dištriktuálne presbyterstvo prerokovalo aj žiadosti CZ Očová o zriadenie kaplánskeho miesta, CZ Banská Bystrica o zrušenie kaplánskeho miesta a odročilo žiadosť CZ Veľký Krtíš na rokovanie konventu ZD.

V ďalšom bode boli novelizované štatúty Fondu cirkevného školstva a Fondu misie. Bola prerokovaná správa Hospodárskeho výboru o kontrole hospodárenia ZD za druhý polrok 2024.

Medzi dôležité body rokovania patrila príprava dištriktuálneho konventu, ktorý sa bude konať v Hontianskom senioráte. Presbyterstvo k nemu prijalo uznesenia. Nasledoval bod, kde bola prerokovaná a schválená navrhovaná novelizácia Štatútu ZD.

V bode rôzne si presbyteri vypočuli informácie br. biskupa ohľadne nájomnej zmluvy MD NOX40, s.r.o. , o ceste do Tanzánie, o materiáloch k Beckovskej Vieske, ktoré bude potrebné prerokovať, o skončení nájomnej zmluvy s BSK – SVŠO v Modre. Bude potrebné mať do dvoch rokov projekt, ak chceme túto nehnuteľnosť použiť.

Na záver br. biskup zagratuloval br. seniorovi J. Pacekovi k meninám a ses. B. Baškovej k životnému jubileu. Zasadnutie presbyterstva sa ukončilo spoločnými modlitbami a požehnaním br. biskupa.

Informácie majú napomôcť otvorenosti a informovanosti v našej cirkvi; o presnom znení prijatých uznesení budú dotknuté COJ a osoby informované úradným postupom.